इस फ़ोन का नाम है गैलेक्सी राउंड. इसकी स्क्रीन 5.7 इंच की है.सैमसंग ने ये लचीला फ़ोन उस समय उतारा है, जब एक दिन पहले ही एलजी ने घोषणा की थी कि वो अगले साल अपने घुमावदार फ़ोन का उत्पादन शुरु करेगी.दोनों ही कंपनियां लचीली स्क्रीन वाले टीवी भी बना रही हैं. ये टीवी लचीले ओएलईडी (ऑर्गेनिक लाइट इमिटिंग डायोड) तकनीक वाले हैं.सैमसंग का कहना है कि घुमावदार स्क्रीन वाले इस फ़ोन की खूबी ये भी होगी कि उपभोक्ता उस समय भी तारीख, समय या फिर मिस्ड कॉल की जानकारी भी हासिल कर सकेंगे, जब वो बंद हो.साथ ही उपभोक्ता फ़ोन बंद होने के दौरान अपना पसंदीदा गाने भी बदल सकेंगे.शुरुआत में गैलेक्सी राउंड को दक्षिण कोरिया में लॉच किया जाएगा.लेकिन कंपनी ने विश्व स्तर पर इसे लॉच किए जाने की योजनाओं के बारे में जानकारी नहीं दी है.पूरे संसार में स्मार्टफ़ोन का बाज़ार लगातार बढ़ता जा रहा है. इसलिए कंपनियां भी चाहती हैं कि ग्राहकों को लुभाने के लिए नए नए उत्पाद बाज़ार में उतारे जाएं.एक दिन पहले ही इलेक्ट्रॉनिक सामान बनाने वाली कंपनी एलजी ने 'दुनिया का सबसे हल्का स्मार्ट फ़ोन' बनाने का ऐलान किया था.एलजी ने उम्मीद जताई है कि इस तकनीक वाला पहला फ़ोन बाज़ार में साल 2014 तक आ जाएगा.कुछ हफ़्ते पहले ही सैमसंग ने घोषणा की थी कि वह इस महीने के आखिर तक इस तकनीक से लैस गैलेक्सी का एक ख़ास संस्करण पेश करेगी.एलजी का कहना है कि नई तकनीक वाले फ़ोन का पैनल 'लचीला होगा और टूटेगा नहीं'.एलजी का दावा है कि ये फ़ोन सबसे हल्का फ़ोन होगा, छह इंच वाले इस फ़ोन का वज़न सिर्फ़ 7.2 ग्राम होगा.हालांकि स्मार्टफ़ोन उद्योग पर नज़र रखने वाले कुछ लोग मानते हैं कि इस फ़ोन का कुछ ख़ास असर होगा.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)